**Aksel Kankaanranta** (fødd 28. januar 1998 i Åbo) er ein finsk songar som vart kjend i heimlandet i 2017, då han vart nummer to i den finske utgåva av *The Voice*. Året etter fekk han ein hit med raplåten «Jättiläinen», og i 2020 vann han den finske songtevlinga *Uuden Musiikin Kilpailu* med songen «Looking Back». Med sigeren skulle Kankaanranta ha representert Finland i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

Bakgrunn
--------

Kankaanranta vaks opp i Åbo, i ein musikalsk familie. Då han var seks år, byrja han med fiolinundervising, men bytta til bass og gitar då han vart tenåring. Som barn vart han mobba på skulen. På vidaregåande skule byrja han å syngje. «Då oppdaga eg at eg kan synge. Etter det har eg ikkje lukka munnen min», sa Kankaanranta i eit intervju med avisa *Ilta-Sanomat* i 2017.

I 2017 melde Kankaanranta seg på den finske utgåva av talentprogrammet *The Voice*. Han enda til slutt på ein andreplass i tevlinga, og året etter fekk han ei hit då han song refrenget på raplåten «Jättiläinen» (*kjemper*) med rapperen Pyhimys. Låten toppa den finske hitlisten våren 2018.

I 2020 var Kankaanranta blant deltakarane i den finske songtevlinga *Uuden Musiikin Kilpailu,* den finske uttakinga til Eurovision Song Contest. I finalen laurdag 7. mars 2020 vann han *Uuden Musiikin Kilpailu* med songen «Looking Back». Som vinnar skulle han ha representert Finland i Eurovision Song Contest 2020 i Rotterdam i Nederland. Han skulle ha delteke i den andre semifinalen torsdag 14. mai 2020. Men på grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av koronaviruset SARS-CoV-2 og den medfølgende sjukdomen COVID-19. I 2021 deltok han på ny i *Uuden Musiikin Kilpailu*. I finalen laurdag 20. februar 2021 enda han på femteplass med songen «Hurt». Kankaanranta omtalar seg sjølv som ein sjenert person, som trivst på scena – der han kan vekka «djupe kjensler og reaksjonar i folk».

Referansar
----------

1. ↑  Jokihaara, Teea (2. april 2020). «Aksel Kankaanrannan viisukevät vaihtui viulunsoittoon» (på finsk). Henta 22. april 2020.
2. 1 2  «Finland: Aksel Kankaanranta wins UMK 2020 with "Looking Back"» (på engelsk). 7. mars 2020. Henta 8. mars 2020.
3. ↑  Granger, Anthony (20. mars 2020). «Belgium: Hooverphonic Will Compete At Eurovision 2021» (på engelsk). Henta 20. mars 2020.
4. ↑  «Aksel Kankaanrannan ääni on miljoonille tuttu, vaikka hänellä on vain yksi oma kappale – näin koulukiusatusta turkulaispojasta tuli Suomen euroviisuedustaja» (på finsk). 8. mars 2020. Henta 8. mars 2020.
5. ↑  «Musiikki antoi voimaa koulukiusatulle Akselille – 19-vuotias turkulainen laulaja kisaa nyt The Voice of Finlandin voitosta» (på finsk). 14. april 2017. Henta 8. mars 2020.
6. ↑  «finnishcharts.com - Finnish charts portal». Henta 8. mars 2020.
7. ↑  «It's Aksel Kankaanranta for Finland!». eurovision.tv. 7. mars 2020. Henta 8. mars 2020.
8. ↑  Svendsen, Maiken (18. mars 2020). «Eurovision Song Contest avlyst» (på norsk bokmål). Henta 20. mars 2020.

* *Denne artikkelen bygger på «Aksel Kankaanranta» frå Wikipedia på bokmål, den 18. mai 2021.*